tomron87/hebrew-wikipedia-sentences-corpus huggingface dataset:
בעוד שהמדינה עסוקה בשיקום שלאחר המלחמה, תושבי יפן נאלצים כעת לעצור את המפלצת גודזילה שגורמת להרס רב ברחבי יפן ולמקרי מוות רבים.
קויצ'י שיקישימה (ריונוסוקה קאמיקי) - טייס קמיקזה לשעבר.
נוריקו אוישי (מינאמי האמאבה) - בת זוגו של שיקישימה.
שירו מיזושימה (יוקי יאמאדה) - חניך על סיפון הספינה שינסאי מארו.
סוסאקו טצ'יבנה (מונטקה אאוקי) - טכנאי לשעבר בחיל האוויר היפני.
קנג'י נודה (הידטקה יושיוקה) - מהנדס נשק לשעבר.
סומיקו אוטה (סאקורה אנדו) - השכנה של שיקישימה.
יוג'י אקיטסו (קוראנוסקה סאסאקי) - הקפטן של הספינה שינסאי מארו.
טאטסו הוטה (מיו טנאקה) - קפטן המשחתת יוקיקאזה.
טדאיוקי סאיטו (יויה אנדו) -
אקיו איטאגקי (קיסוקה איידה) -
אקיקו (סאה נאגאטאני) - בתם המאומצת של אוישי ושיקישימה.
גודטמה (ביפנית:ぐでたま, באנגלית: Gudetama) הוא דמות מצוירת של חלמון ביצה מואנש, שמתאפיין בכך שהוא תמיד עייף ומתנהג בעצלות.
הדמות היא אחת הדמויות המצליחות של חברת העיצוב היפנית סאנריו , החברה המחזיקה גם בזכויות של הלו קיטי.
השם גודטמה הוא חיבור של המילה היפנית לעצלן (ぐでぐで, גודגודה) ולביצה (たまご, טמגו).
במקור תוכננה הסדרה לילדים, אולם היא צברה פופולריות בקרב בני נוער ומבוגרים ככזו המגלמת את קשיי הקיום בחברה המודרנית.
כתוצאה מכך, הורחב קהל היעד של הסדרה לבני דור המילניום.
הדמות הופיעה תחילה בסרטונים קצרים בתוכנית בוקר ביפן 2014, ובשנת 2022 הופקה סביבה הסדרה 'גודטמה הרפתקה חלמונית' (Gudetama: An Eggcellent Adventure) של נטפליקס.
סביב הדמות ישנם גם משחקי וידאו, קומיקס, מוצרי צריכה כגון צעצועים, בגדים וכלי כתיבה, ומנות במסעדות שעוצבו סביבה.
בדצמבר 2022, חשבון הטוויטר הרשמי של גוטדמה בטוויטר זכה להכי הרבה עוקבים בין דמויות החברה - למעלה ממיליון עוקבים.
הדמות נוצרה על ידי המעצבת אמי נגשימה (永嶋 瑛美, Nagashima Emi) המוכרת בשם העט אמי (Amy), כשהייתה בת 26 בשנת 2013. ההשראה לדמות הייתה ביצה בה השתמשה להכנת המנה "טמאגו קאקה גוהאן" (ביצה לא מבושלת על אורז לבן) לארוחת ערב לאחר יום ארוך בעבודה.
המראה הנפול של חלמון הביצה נראה היה בעיניה חמוד, והיא הרגישה שהוא מזכיר לה את הצעירים בני דורה ש"עייפים מהחיים".
לכן, היא עיצבה דמות של ביצה ובנתה את אישיותה כדי למשוך את בני דור המילניום.
בשנת 2013, גודטמה השתתף בתחרות עיצוב בהשראת מזון שערכה סאנריו כדי לעורר השראה במעצבים שלה ולבחון דמויות חדשות.
היא הגיעה למקום השני, והמנצח בתחרות היה דמות של פילה סלמון עליז בשם קירימיצ'ן (Kirimichan).
למרות שבתחילה גודטמה היה פחות פופולרי מקירימיצ'ן, בהמשך זכה לפופולריות רבה יותר מדמות הסלמון.
הדמות מצוירת בסגנון אמנותי של קו פשוט, בהתאם לכוונה המקורית של החברה להשתמש בה כדמות אנימה לילדים, ובעיצוב המאפשר גם ייצור המוני קל של מוצרים סביבה.
היא מצוירת כחלמון צהוב של ביצה לא מבושלת, עם ישבן בולט.
יש לו פנים אך הוא נעדר צוואר, וגפיים ללא אצבעות או בהונות.
עיניו מצוירות כשתי אליפסות במראה עצל.
יש לו פה עם לשון אבל ללא שיניים ברורות.
הוא שוכב על פי רוב על חלבון הביצה, ולעיתים מתכסה בבייקון כשמיכה.
הוא להוט אחר רוטב סויה, שהוא המאכל האהוב עליו ואחד הדברים היחידים שמניעים אותו לפעולה.
לעיתים הוא עושה שימוש בחלזה שלו (רצועת הרקמה המחזיקה את חלמון הביצה למקום) כלאסו או נשק על ידי השלכתו.
בסרטונים מופיעות דמויות נוספות של ביצים מואנשות או מוצרים מואנשים מבוססי ביצים דוגמת חביתת טמאגו, ביצים קשות, מיני עוגות ומגדנות, ביצי דגים, סנדוויץ' עם סלט ביצים, ביצת מאה שנים ועוד.
בסדרה בערוץ TBS הופיעו מספר דמויות אנושיות חוזרות בהן דמות חוזרת בשם ניסטמה סאן (ביצה מזויפת, יפנית: ニセたまさん), דמות אנושית הלבושה בבגד גוף צהוב המדמה חלמון ביצה.
הסרטונים נסתיימו בשיר המלווה בריקוד של ניסטמה סאן.
בסדרת הנטפליקס Gudetama: An Eggcellent Adventure, מופיעה לצד גודטמה דמות אפרוח צהוב, פלומתי ואנרגטי בשם שאקיפיו (יפנית: しゃきぴよ), הלובש חצי קליפת ביצה בתור מכנסיים.
דמויות נוספות מהסדרה הן ביצה קשה (יפנית:ハードボイルド) המצוירת עם פנים מאיימות לעיתים וגבות עבות, וגורטמה (יפנית: グレたま), ביצה סרוחה ומקולקלת בעלת צבע אפור, המוקפת על פי רוב עננת סרחון סגולה.
גודטמה מתכתב עם תרבות הקאוואיי (חמוד) היפנית, תרבות ה'קמעות' של המדינה ומתרבות האוכל המיוחדת של המדינה.
בשונה מהדמויות החיוביות המאפיינות את תרבות הקוואיי, לגודטמה גם היבטים 'גסים', בדגש על המרמור שלו, הממקמים אותו בתת-התרבות 'קימו-קאוואיי' שפירושה 'חמוד-גס'.
המחאות והגניחות העצלות של גודטמה על כך שאין לו כוח, הופכות אותו ללהיט לא אופייני עבור החברה היפנית המאופיינת בחריצות, והוצע שגודטמה מסמן שינוי תרבותי ומרד של דור המילניום היפני בתרבות העבודה היפנית, לצד סימפטומים של דיכאון.
הדמות הפכה פופולרית בקרב בני דור המילניום ברחבי העולם, בין היתר בסין, ויש הטוענים כי היא מבטאת את קולו של דור המילניום.
בתרבות היפנית הפופולרית היו דמויות קודמות שהתבססו על מוצרי מזון, כמו אנפנמן, גיבור העל שראשו עשוי מעוגיה ממולאת בממרח שעועית אדומה מתוקה.
דמותו של גודטמה מבוססת על המנה טמאגו קאקה גוהאן (ביצה לא מבושלת על אורז) שהיא ארוחת בוקר נפוצה של עובדים ביפן.
סדרת האנימציה הראשונה של גודטמה הופיעה לראשונה ב-2014 בתוכנית בוקר לכל המשפחה בשם Asa Chan!
(あさチャン!, 'הזדמנות בוקר!'), בערוץ TBS.
כל פרק בסדרה נמשך כדקה אחת בלבד, ונכון לשנת 2019 הופקו למעלה מ-1200 פרקים.
הסדרה הסתיימה ב-2020. הפרקים כללו משחק אינטראקטיבי נושא פרסים.
סדרת הטלוויזיה ההיברידית (משחק מצולם בשילוב הנפשה ממוחשבת), גודטמה: הרפתקה חלמונית (Gudetama: An Eggcellent Adventure) שוחררה לנטפליקס בדצמבר 2022, וכללה עשרה פרקים, בהם גודטמה והאפרוח שאקיפיו מחפשים יחד את אמם ברחבי יפן.
בגרסה היפנית דיבב את 24 דמויות הביצה (כולל גודטמה עצמו) שהופיעו בסדרה שנסוקי טאקנוצ'י (Shunsuke Takeuchi) ואת קולו של שאקיפיו דיבבה סיארן פוקושימה (Seiran Fukushima).
בגרסה האנגלית דובב רוג'ר קרייג סמית' את הביצים וקולין או'שונסי את שאקיפיו.
את שיר הנושא מבצע יוקו הארה מלהקת Southern All Stars.
שני משחקי וידאו יפניים על גודטמה ל-Nintendo 3DS, יצאו ב-2015 ו-2016, וב-2017 יצא טמגוצ'י בנושא גודטמה.
בשנת 2019 יצא משחק לטלפון חכם בשם Gudetama Tap!
המשחק פשוט אך דורש זמן המתנה ארוך, ועוסק בעיקר בשימוש במתכונים שונים לבישול סוגים שונים של גודטמה, כשחלק מהמתכונים דורשים שעות ארוכות של משחק.
השחקנים מכוונים לאסוף כמה שיותר סוגים של גודטמה.
שוק המוצרים של גודטמה כוון בתחילה לילדים, אולם התרחב לאור הפופולריות של הדמות, בדגש על דור המילניום.
כיום ישנם אלפי מוצרים סביב הדמות המיוצאים גם למדינות רבות כמו סין, סינגפור, בריטניה ודרום קוריאה.
בנובמבר 2016, חברת EVA Air השיקה מטוס חדש בנושא גודטמה.
מדובר במטוס איירבוס A321-200 שטס בין טייוואן לטוקיו שלצד העיתורים על גוף המטוס גם הכריות והכיסאות בתוך המטוס מעוטרים בציורים של גודטמה עם משקפי שמש.
ב-2018 חברת הרכבות Seibu Railway יצרה רכבת בעיצוב בסגנון גודטמה, אשר נסעה על קו Haijima מאמצע אוגוסט עד נובמבר, ואחרי כן על קו Seibu Ikebukuro עד סוף דצמבר.
הרכבת כולה הייתה צבועה צהוב עם פניו של גודטמה מצוירות מקדימה ומאחורה.
בתוך הרכבת אביזרי גודטמה גדולים הוספו בצדי המושבים ומעל למתלים.
מסעדות בסגנון גודטמה הוקמו ביפן, סין, סינגפור ולונדון, ומעצבות את חלק ממנות הביצים כך שיופיעו עליהן פנים כשל גודטמה.
ב-2014 הקימה Village Vanguard Diner Lumine Machida בית קפה לזמן מוגבל בסגנון גודטמה שהציע בין היתר עוגות, המבורגרים, פודינג ועוד בסגנון הדמות.
ב-2016 השיקה Shoryu Ramen תפריט לתקופה מוגבלת של מנות הנראות כדמויות מהסדרה.
פניו של גודטמה צוירו על גבי לחמניות ההמבורגרים, ורוב המנות הכילו ביצים.
במרץ 2016 שיתף פעולה המותג הטיוואני Stayreal עם גודטמה, והוציא במהדורה מוגבלת של חולצות טריקו, כובעים, כוסות, מסכות ומוצרים אחרים.
באפריל 2019 נעשה שיתוף פעולה נוסף של Stayreal לצד המותג הנשי Rockcoco עם גודטמה תחת הסלוגן 'עצלן הוא העסוק החדש'.
חברת UNIQLO שיתפה פעולהב-2019 עם סאנריו כדי לעצב חולצות טריקו של גודטמה.
Anwar Carrots שיתף אף הוא פעולה עם גודטמה להוצאת פריטים כגון תיקים, כובעים וחולצות.
בסטטיסטיקה, גודל אפקט הוא ערך המודד את הקשר בין שני משתנים באוכלוסייה, או אומדן מבוסס מדגם לקשר זה.
דוגמאות לגודלי אפקט כוללות את המתאם בין שני משתנים, מקדם הרגרסיה ברגרסיה, ההבדל בין ממוצעים, או ההבדל בסיכון לאירוע מסוים (כגון התקף לב).
גודלי אפקט הם כלי מרכזי בבדיקת השערות סטטיסטיות, והם ממלאים תפקיד חשוב בניתוחי עוצמה המעריכים את גודל המדגם הנדרש למחקרים חדשים.
גודל האפקט הוא מדד בסיסי במטא-אנליזות שנועדו לתאר את גודל האפקט המשולב בהתבסס על נתונים ממספר מחקרים.
ניתן למדוד את גודל האפקט במונחים מוחלטים או יחסיים.
בגודל אפקט מוחלט, ערך מוחלט גבוה יותר מצביע על אפקט חזק יותר, כמו ב־d של כהן או מתאם פירסון.
בגודל אפקט יחסי, שתי קבוצות מושוות ישירות זו לזו, כמו ביחס הסיכויים.
דיווח על גודל האפקט נחשב לפרקטיקה טובה בעת הצגת ממצאי מחקר בתחומים רבים, במיוחד במדעי החברה ובמחקר רפואי.
לראייה, צוות משימה של האגודה האמריקנית לפסיכולוגיה הגיש את ההמלצה הבאה שאומצה בהמשך למדריך הפרסום של APA
ג'ייקוב כהן הדגיש את חשיבותם של גודלי אפקט באמירה
כמו באומדן סטטיסטי, גודל האפקט האמיתי באוכלוסייה מובחן מגודל האפקט הנצפה במדגם.
כדי להעריך את גודל האפקט באוכלוסייה, למשל את הסיכון למחלה באוכלוסייה, מודדים את גודל האפקט במדגם, כלומר את הסיכון למחלה במדגם המייצג את האוכלוסייה.
מקובל להשתמש באותיות יווניות כמו ρ [rho] לציון פרמטרים באוכלוסייה ואותיות לטיניות כמו r לציון הנתון המקביל במדגם.
לחלופין, ניתן לשים "כובע" מעל פרמטר האוכלוסייה לציון הנתון, למשל עם בהיותו אומדן לפרמטר .
גודל אפקט מבוסס מדגם שונה מסטטיסטים המשמשים בתהליך של בדיקת השערות.
גודל האפקט מעריך את העוצמה, החוזק או הגודל של הקשר בין שני המשתנים.
בבדיקת השערות, לעומת זאת, מוערך הסיכוי שקשר כזה יתקבל באופן מקרי.
למרות שבדיקת ההשערות מושפעת מגודל האפקט, היא מושפעת גם מגודל המדגם.
אם המדגם מספיק גדול, גם גודל אפקט קטן מאוד (כל עוד אינו שווה לאפס), יוביל לבדיקת השערות חיובית, כלומר למובהקות סטטיסטית.
לדוגמה, בדיקת השערות של מתאם פירסון של 0.01 תהיה מובהקת סטטיסטית אם גודל המדגם הוא 1000, למרות שמדובר באפקט קטן מאוד.
במקרה כזה, ובהרבה מקרים נוספים, דיווח רק על רמת המובהקות עלול להיות מטעה, שכן התקבל אפקט מובהק, אך ייתכן שאין לו משמעות יישומית.
גודלי אפקט מתוקננים ולא מתוקננים
מדדי גודל אפקט מתוקננים נפוצים במיוחד בבמטא-אנליזות, גודלי אפקט סטנדרטיים משמשים כמדד נפוץ שניתן לחשב עבור מחקרים שונים ולאחר מכן לשלב אותם לסיכום כולל.
על מנת להחליט אם גודל אפקט הוא קטן, בינוני או גדול, יש להתחשב בהקשר ובהגדרה האופרטיבית של המשתנים.
מקובל להשתמש בקריטריונים של כהן,.
אם כי הוא הזהיר:"המונחים 'קטן', 'בינוני' ו'גדול' הם יחסיים, לא רק זה לזה, אלא גם לתחום במדעי ההתנהגות, ובמיוחד לשיטת המחקר הספציפית המופעלת בכל מחקר.
...בשל היחסיות הזו, קיים סיכון מסוים בהצעה של הגדרות אופרטיביות קונבנציונליות למונחים אלו, לשימוש בניתוח עוצמה בתחום מחקר מגוון כמו מדעי ההתנהגות.
הסיכון הזה מקובל בכל זאת מתוך אמונה שהרווח גדול מההפסד, כאשר מוצעת מסגרת התייחסות קונבנציונלית משותפת, המומלצת לשימוש רק כאשר אין בסיס טוב יותר להערכת גודל האפקט.
(עמ' 25)הנורמות הקובעות מהו אפקט קטן, בינוני או גדול עברו שינויים היסטוריים.
אך בשנת 1988 שינה זאת ל-0.1, 0.3, 0.5. הועלו טענות שהנורמות הללו הן מחמירות מדי, כלומר שהן צריכות להיות נמוכות יותר.
כהן אמר שחוקר שחושב ש
ידועים כ-50 עד 100 מדדים שונים של גודל אפקט.
ניתן להמיר גודלי אפקט רבים מסוג אחד לסוג אחר, מכיוון שרבים מהם מעריכים את המרחק בין שתי התפלגויות בדרכים שונות.
לדוגמה, ניתן להמיר את מתאם פירסון ל-d של כהן ולהפך.
אפשר לחלק את גודלי האפקט לשתי משפחות עיקריות: משפחת המתאם ומשפחת ההבדל בין ממוצעים.
הבחנה נוספת עוסקת בשאלה אם המדד מבצע תיקון עבור הטיה.
למשל, משפחה של הבדל בין ממוצעים, Hedge's g הוא המדד המתוקן של d של כהן.
במשפחת המתאם אומגה בריבוע (ω2) היא המדד המתוקן של אטא בריבוע (η2).
גודלי אפקט אלו מעריכים את מידת השונות המוסברת על־ידי מודל המחקר.
מתאם פירסון, מסומן באות r הוא מדד נפוץ לגודל אפקט, כאשר מודדים את הקשר בין שני משתנים בסולם רווח או מנה.
למשל הקשר בין משקל לידה לתוחלת חיים.
מתאם פירסון נע בין 1 ל-1, כאשר - 1 מציין יחס ליניארי שלילי מושלם, 1 מציין יחס ליניארי חיובי מושלם ו-0 מציין שאין קשר ליניארי בין שני המשתנים.
אחוז השונות המוסברת (מקדם ההסבר) (r2 או R2)
כאשר מעלים בריבוע את מתאם פירסון, מתקבל מדד בשם מקדם ההסבר .
לדוגמה, עבור r של 0.21 מקדם ההסבר הוא 0.0441. כלומר 4.4% מהשונות של כל אחד מהמשתנים משותף עם השונות של המשתנה השני.
ה-r 2 תמיד חיובי, ולכן אינו מעביר את כיוון המתאם בין שני המשתנים.
אחוז זה נקרא גם אחוז השונות המוסברת, שכן הוא מתייחס לכמה אחוזים במשתנה אחד מוסברים על-ידי המשתנה השני.
עם זאת, אין הכוונה להסבר סיבתי אלא רק לתיאור מידת הקשר בין השניים.
אטא בריבוע מתאר את אחוז השונות המוסברת במשתנה המנובא על־ידי משתנה מנבא, תוך שליטה על מנבאים אחרים.
אטא בריבוע מתייחס לגודל האפקט במדגם, ולא באוכלוסייה.
אומדן פחות מוטה של השונות המוסברת באוכלוסייה הוא ω 2
f 2 של כהן הוא אחד מכמה מדדים לגודל אפקט המשמשים בהקשר של מבחן F עבור ANOVA או רגרסיה מרובה.
f 2 עבור רגרסיה מרובה מוגדר כ:
ניתן לחשב את גודל האפקט בין שתי קבוצות על־ידי בדיקת ההפרש בין הממוצעים שלהם.
עם זאת, כדי להקל על הפרשנות מקובל לתקנן את ההפרש הזה.
d של כהן (נקרא גם בשמות Cohen's ds, Cohen's g) הוא ההבדל בין הממוצעים של שתי קבוצות במדגם, חלקי סטיית תקן, כלומר הוא מדד המייצג את ההבדל המתוקנן בין הממוצעים של שתי קבוצות.
מכיוון שהוא מתוקנן, אפשר להשתמש בו על מנת להשוות אפקטים במחקרים שונים, גם כאשר המשתנה התלוי נמדד באופנים שונים.
d של כהן נע בין 0 לבין אין סוף.
כאשר הקבוצות הן בלתי תלויות, סטיית התקן המאוחדת מחושבת:
הטבלה שלהלן מכילה את התיאור המקובל לגודלי אפקט שונים המחושבים בעזרת d של כהן.
נורמות אלה הוגדרו על־ידי כהן:
d של כהן הוא מדד שכיח לחישוב גודל אפקט במצב בו יש שתי קבוצות, אך הוא מהווה אומדן מוטה לגודל האפקט באוכלוסייה, במיוחד במדגמים קטנים.
g של Hedges, שהוצע על ידי לארי הדג'ס ב-1981, מייצג את גודל האפקט המתוקן.
הפער בין d של כהן לבין g של Hedges הוא קטן מאוד, בעיקר במדגמים גדולים (n > 20), אך מכיוון שהוא מדויק יותר, עדיף להשתמש בו.
במדד זה, סטיית התקן המאוחדת מחושבת כך:
שני מדדים שכיחים לחישוב גודל אפקט במשתנים קטגורייאליים הם מתאם פי ומתאם קרמר.
מתאם פי משמש במצבים בהם יש שני משתנים בינאריים, ואילו מתאם קרמר משמש במצבים בהם יש שני משתנים קטגוריאליים בעלי שתי רמות או יותר.
מדדים אלה משולבים בחישוב מבחן כי בריבוע.
יחס הסיכויים (OR) הוא גודל אפקט שימושי נוסף.
המדד מתאים כאשר בוחנים את הקשר בין שני משתנים בינאריים.
לדוגמה, במחקר על שיטות הוראה בקריאה יש שתי קבוצות: ביקורת וניסוי.
בקבוצת הביקורת משתמשים בשיטת ההוראה המסורתית ומוצאים שעל כל תלמיד אחד שנכשל, שני תלמידים עוברים.
כלומר, הסיכויים לעבור הם שניים לאחד (או 2/1 = 2).
בקבוצת הניסוי משתמשים בשיטת הוראה חדשנית ומוצאים שעל כל תלמיד שנכשל, עוברים שישה תלמידים.
כלומר, הסיכויים לעבור הם שישה לאחד (או 6/1 = 6).
ניתן לחשב את גודל האפקט על ידי היחס בין הסיכוי לעבור בקבוצת הניסוי, לזה שבקבוצת הביקורת.
הסיכוי לעבור בקבוצת הניסוי גבוה פי 3 מזה של קבוצת הביקורת, (מכיוון ש-6 חלקי 2 הם 3), לכן, יחס הסיכויים הוא 3. מכיוון שיחס הסיכויים מחושב על סמך עקרון השונה מזה של d של כהן, לא ניתן להשוות בין שני המדדים במצבם הגולמי.
הסיכון היחסי (RR), הוא הסיכון (ההסתברות) של אירוע מסוים, ביחס למשתנה בלתי תלוי כלשהו.
מדד זה של גודל אפקט שונה מיחס הסיכויים בכך שהוא משווה הסתברויות במקום סיכויים, אבל כשההסתברויות נמוכות מאוד, המדדים קרובים מאוד.
בהמשך לדוגמה של שיטות ההוראה, ההסתברות של אלו בקבוצת הביקורת לעבור היא היא 2/3 (או 0.67) ובקבוצת הניסוי 6/7 (או 0.86).
גם כאן מחשבים את גודל האפקט בתור היחס בין ההסתברות לעבור בקבוצת הניסוי, להסתברות לעבור בקבוצת הביקורת.
הפחתת סיכון מוחלטת (Risk Difference; RD או Absolute Risk Reduction), היא ההבדל בסיכון (הסתברות) לאירוע בין שתי קבוצות.
זהו מדד שימושי בניסויים, שכן RD אומר עד כמה התערבות ניסויית משנה את ההסתברות לאירוע או תוצאה.
RD הוא המדד העדיף להערכת יעילותן של התערבויות.
גודזילה (ביפנית: ゴジラ ) הוא סרט קאייג'ו משנת 1954 בבימויו של ישירו הונדה.
הסרט מכיל אפקטים מיוחדים, אשר היו פורצי דרך באותה העת, מאת אייג'י טסובוראיה.
הסרט הופק והופץ על ידי חברת טוהו.
זה היה הסרט הראשון בזיכיון סרטי גודזילה, אשר הפך מאז לזיכיון הסרטים הוותיק ביותר בתולדות הקולנוע.
בסרט מככבים אקירה טקאראדה, מומוקו קוצ'י, אקיהיקו היראטה וטקאשי שימורה.
הקרנת הבכורה של הסרט התקיימה בנגויה ב-27 באוקטובר 1954. הסרט זכה להצלחה מסחרית וגרף בסך הכל 183 מיליון ין בקופות.
הסרט זכה בפרס איגוד הסרטים היפני על האפקטים המיוחדים פורצי הדרך שלו.
בשנת 1956 יצאה לאקרנים בארצות הברית המהדורה האמריקנית של הסרט אשר נקראה "" והייתה ערוכה היטב עם סצנות נוספת בהם כיכב השחקן האמריקני ריימונד בור.
גרסה זו סייעה רבות לפרסם את גודזילה מחוץ ליפן.
הסרט נחשב כיום לאחד מסרטי המפלצות המשפיעים ביותר בתולדות הקולנוע והצלחתו סללה את הדרך להתפתחות ז'אנר הקאייג'ו.
מפלצת פרהיסטורית ענקית, אשר מכונה בהמשך "גודזילה", מתעוררת ממעמקי האוקיינוס בעקבות ניסויי פצצות גרעיניות אמריקאים באוקיינוס השקט.
המפלצת תוקפת מספר ספינות יפניות באוקיינוס השקט ובהמשך מתקיפה כפרי חוף יפן ולאחר מכן את העיר טוקיו בעודה גורמת לחורבן עצום.
המפלצת מובסת לבסוף לאחר שהמדען היפני ד"ר דיסוקה סריזאווה משתמש בנשק תת-מימי ניסיוני כדי להשמיד אותה.
אקירה טקאראדה בתפקיד הידטו אוגאטה
מומוקו קוצ'י בתפקיד אמיקו יאמאנה
אקיהיקו היראטה בתפקיד ד"ר דיסוקה סריזאווה
טקאשי שימורה בתפקיד ד"ר קיוהיי יאמאנה
הארו נקג'ימה וקאטסומי טזוקה בתפקיד גודזילה
הסרט נוצר על ידי המפיק טומויוקי טנאקה אשר הגה את הקונספט של הסרט בעקבות ביטול הפקה קולנועית יפנית-אינדונזית מתוכננת, ובהשראת ניסויי פצצות המימן של ארצות הברית באוקיינוס השקט.
העיצוב של גודזילה נוצר על ידי הפסל טייזו טושימיטסו והאמן אקירה וואטנבה כהכלאה של טירנוזאורוס, איגואנודון וסטגוזאורוס, עם צלקות המסמלות כוויות כתוצאה מקרינה גרעינית.
השימוש החדשני של אייג'י טסובוראיה בטכניקת "Suitmation" היה פורץ דרך.
במסגרת טכניקה זו נעשה שימוש בשחקן בחליפה המקיים אינטראקציות עם סביבות עירוניות מיניאטוריות עם פירוט רב.
גודווין קויאליפו הוא כדורגלן מהרפובליקה המרכז-אפריקאית המשחק בעמדת החלוץ בקבוצת לבאנטה מהלה ליגה בהשאלה מלאנס ובנבחרת הרפובליקה המרכז-אפריקאית.
קויאליפו נולד בבנגי שברפובליקה המרכז-אפריקאית, וכילד עבר עם משפחתו להתגורר בצרפת.
בגיל שבע הצטרף למחלקת הנוער של שאמו ניור.
ב-8 בדצמבר 2017 ערך את הופעת הבכורה שלו בקבוצה הבוגרת של המועדון, בהפסד 2-1 לסטאד ריימס במסגרת המחזור ה-18 בליגת המשנה הצרפתית לעונת .
ב-26 בינואר 2018 חתם על חוזה מקצועני ראשון במועדון.
ב-6 באפריל הבקיע את שערי הבכורה שלו במועדון, צמד שערים בתיקו 2-2 נגד קלרמון פוט במסגרת המחזור ה-32 בליגה.
בסך הכל ערך 57 הופעות ליגה במדי המועדון, בהן הבקיע ששה שערים.
ב-17 ביוני 2021 חתם בלוזאן מליגת העל השווייצרית.
ב-24 ביולי ערך את הופעת הבכורה שלו במועדון, בהפסד 2-1 לסנט גאלן במסגרת המחזור הראשון בליגה לעונת .
ב-12 במאי 2022 הבקיע את שער הבכורה שלו במועדון, בתיקו 2-2 נגד פ.צ.
בתום עונת 2021/2022 נשרה לוזאן לליגת המשנה השווייצרית.
בסך הכל ערך 22 הופעות ליגה במדי המועדון, בהן הבקיע ארבעה שערים.
ב-4 בינואר 2023 הושאל לאברנש מהליגה הצרפתית השלישית עד לתום עונת , וערך 18 הופעות ליגה במהלך תקופת ההשאלה, בהן הבקיע 13 שערים.
ב-17 ביולי 2023 חתם קויאליפו על חוזה לשלוש שנים בספורטקרינג בוורן מליגת המשנה הבלגית.
הוא ערך 30 הופעות ליגה במדי המועדון, בהן הבקיע 16 שערים.
ב-6 באוגוסט 2024 חתם קויאליפו על חוזה לשלוש שנים בצסק"א סופיה מליגת העל הבולגרית.
ב-17 באוגוסט ערך את הופעת הבכורה שלו במועדון, בהפסד 1-0 לסלביה סופיה במסגרת המחזור החמישי בליגה לעונת .
ב-24 באוגוסט הבקיע את שער הבכורה שלו במועדון, בהפסד 2-1 לארדה קרדז'אלי במסגרת המחזור השישי בליגה.
הוא שיחק במועדון במשך חצי עונה בלבד, במהלכה ערך 16 הופעות ליגה והבקיע 14 שערים (לצד הופעה ושער בגביע הבולגרי), כולל רצף של 12 שערים בתשעת משחקיו האחרונים בכל המסגרות.
ב-9 בינואר 2025 חתם על חוזה לשלוש שנים בלאנס מליגת העל הצרפתית.
ב-29 ביולי 2025 הושאל ללבאנטה מלה ליגה.
קויאליפו שיחק בנבחרות הצעירות של צרפת.
ב-7 בספטמבר 2023 ערך את הופעת הבכורה שלו בנבחרת הרפובליקה המרכז-אפריקאית, בהפסד 2-1 לנבחרת גאנה במסגרת מוקדמות גביע אפריקה לאומות 2023. ב-5 בספטמבר 2024 הבקיע את שער הבכורה שלו בנבחרת, בניצחון 3-1 על נבחרת לסוטו במסגרת מוקדמות גביע אפריקה לאומות 2025.
גודל הליקוי הוא החלק של הקוטר הזוויתי של גוף שמיימי המתרחש בזמן ליקוי מאורות.
מושג זה חל על כל הליקויים השמיימיים.
גודל ליקוי חמה חלקי או טבעתי תמיד ינוע בין 0.0 ל-1.0, בעוד שגודל ליקוי חמה מלא יהיה תמיד גדול או שווה ל-1.0, וערך מקסימלי תאורטי של כ-1.12.
מדד זה הוא אך ורק ביחס לקוטר, ואין לבלבל אותו עם החלק המכוסה של השטח הנראה לעין (דיסקה) של הגוף המוקף באפילה.
כמו כן, אין לבלבל אותו עם סולם הגדלים האסטרונומי של הבהירות הנראית לעין.
השפעת גודל הליקוי על ליקוי חמה
הגדלים הנראים לעין של הירח והשמש הם שניהם בערך 0.5°, או 30 רגל, אך שניהם משתנים מכיוון שהמרחק בין כדור הארץ לירח משתנה.
(גם המרחק בין כדור הארץ לשמש משתנה, אך ההשפעה קלה יותר).
בליקוי חמה טבעתי, גודל הליקוי הוא היחס בין הקוטר הזוויתי הנראה לעין של הירח לבין זה של השמש במהלך הליקוי המקסימלי, מה שמביא ליחס קטן מ-1.0. מכיוון שעוצמת הליקוי קטנה מאחד, דיסקת הירח אינה יכולה לכסות את השמש לחלוטין.
כאשר מרכזי שתי הדיסקות מיושרים מספיק, טבעת של אור שמש נשארת גלויה סביב הירח.
זה נקרא ליקוי טבעתי, מהמילה הלטינית annulus, שמשמעותו "טבעת".
כדי שיתרחש ליקוי חמה מלא, היחס בין הקטרים הנראים של הירח והשמש חייב להיות 1.0 או יותר, ושלושת הגופים השמיימיים (שמש, כדור הארץ והירח) חייבים להיות מיושרים מספיק במרכז.
כאשר זה המצב, דיסקת הירח מכסה את דיסקת השמש בשמיים לחלוטין.
מסלול הטוטאליות (כלומר, צילו של הירח הנע, החוסם את כל אור השמש הישיר מלהגיע לפני כדור הארץ) הוא רצועה צרה יחסית, לכל היותר כמה מאות קילומטרים ברוחב.
בליקוי חמה חלקי, גודל הליקוי הוא החלק מקוטר השמש שמוסתר על ידי הירח בזמן הליקוי המקסימלי.
כפי שנראה ממיקום אחד, גודל הליקוי הרגעי משתנה, והוא בדיוק 0.0 בתחילת הליקוי, עולה לערך מקסימלי מסוים, ואז יורד ל-0.0 בסוף הליקוי.
כאשר אומרים "גודל הליקוי" ללא פירוט נוסף, בדרך כלל מתכוונים לערך המקסימלי של גודל הליקוי.
גודל הליקוי משתנה לא רק בין ליקויים שונים, אלא גם בהתאם למיקום הצפייה.
ליקוי יכול להיות טבעתי במיקום אחד ומלא במיקום אחר.
ליקויים מעורבים אלה נקראים: היברידיים.
השפעת גודל האור על ליקוי ירח
ההשפעה על ליקוי ירח דומה למדי, עם כמה הבדלים.
ראשית, הגוף האפל הוא הירח וה"גוף" המאפיל הוא צל כדור הארץ.
שנית, מכיוון שצל כדור הארץ תמיד גדול משמעותית מהירח, ליקוי ירח לעולם לא יכול להיות טבעתי, אלא תמיד חלקי או מלא.
שלישית, לצל כדור הארץ שני מרכיבים: אומברה כהה ופנטומברה בהירה בהרבה.
לליקוי ירח יהיו שני גדלים גאומטריים: גודל האומברה וגודל החצאי.
אם שלושת הגופים אינם מיושרים מספיק, הירח לא יגיע לאומברה של כדור הארץ - הוא עדיין עשוי לעבור דרך החצאי של כדור הארץ, וליקוי כזה נקרא ליקוי צל.
גודווין אליוט לוריין פריידיי הוא פוליטיקאי מסנט וינסנט והגרנדינים המכהן כראש ממשלת סנט וינסנט והגרנדינים החל מ-28 בנובמבר 2025. כמנהיג המפלגה הדמוקרטית החדשה, שימש כמנהיג האופזיציה של סנט וינסנט והגרנדינים החל מ-21 בנובמבר 2016 ועד לבחירתו כראש ממשלה.
פריידיי נולד בבקיה, האי השני בגודלו בגרנדינים.
יש לו תואר ראשון בהיסטוריה ומדע המדינה מאוניברסיטת ווטרלו, ותואר ראשון במשפטים באוניברסיטת המלכה באונטריו, קנדה.
בשנת 1985 סיים לימודי תואר שני בהיסטוריה באוניברסיטת ווטרלו.
בשנת 1989 סיים לימודי דוקטורט במדע המדינה באוניברסיטת המלכה.
בשנת 2001 נבחר פריידיי לראשונה כחבר בית הנבחרים של סנט וינסנט והגרנדינים מטעם המפלגה הדמוקרטית החדשה.
הוא שמר על מושבו גם בבחירות בשנים 2005, 2010 ו-2015. בשנת 2016 התפטר ארנהים אוסטס , מנהיג המפלגה ומנהיג האופוזיציה במדינה, מתפקידו, ופריידיי החליף אותו.
הוא הוביל את המפלגה לבחירות בשנת 2020, בהן זכתה מפלגתו בשישה מתוך 15 המושבים בבית הנבחרים, לעומת תשעה מושבים של מפלגת הלייבור של ראש הממשלה המכהן רלף גונזלבס.
בבחירות בשנת 2025 זכתה המפלגה הדמוקרטית החדשה ב-14 מתוך 15 המושבים בבית הנבחרים, ופריידיי הקים את הממשלה הראשונה של המפלגה מאז שנת 1998, כשהוא שם קץ לכהונתו בת 24 השנים של רלף גונזלבס כראש הממשלה.
גוֹדפרִי הרוֹלד הַארדִי היה מתמטיקאי בריטי חשוב, ידוע בהישגיו בתורת המספרים ובתחום של אנליזה מתמטית.
הארדי נולד ב שבמחוז סארי שבדרום-מזרח אנגליה להורים שעסקו בהוראה.
נטייתו למתמטיקה ניכרה כבר בילדותו.
בשנת 1886 החל ללמוד בטריניטי קולג' של אוניברסיטת קיימברידג'.
בשנת 1906 מונה למרצה למתמטיקה בטריניטי קולג'.
בשנת 1918 עבר לאוניברסיטת אוקספורד.
בשנת הלימודים 1928–1929 שהה באוניברסיטת פרינסטון.
בשנת 1931 חזר לטריניטי קולג' והיה שם פרופסור עד 1942. בשנת 1932 הוענק לו פרס שובנה.
הארדי גילה יחד עם ג'ון אדנזור ליטלווד את המתמטיקאי ההודי סריניוואסה רמנוג'אן, שאת גאונותו יוצאת הדופן אך הלא מלומדת הוא זיהה מיד, והוא דרבן אותו לעבור לאנגליה כדי לקדם את התפתחותו האקדמית.
כשנשאל על ידי פאול ארדש מה הייתה תרומתו החשובה ביותר למתמטיקה, ענה הארדי ללא היסוס "גילויו של רמנוג'אן".
עם זאת הוביל הארדי את המתמטיקה באנגליה במשך שנות דור.
את רוב עבודותיו כתב עם ג'ון אדנזור ליטלווד, והיו אומרים עליהם שבאנגליה יש שלושה מתמטיקאים דגולים: הארדי, ליטלווד, והארדי-ליטלווד.
בשנת 1940 כתב את החיבור "התנצלותו של מתמטיקאי", על האסתטיקה של המתמטיקה מנקודת מבט אישית, ואף אוטוביוגרפית.
הניסיון להנגיש לקהל רחב את דרך מחשבתו של מתמטיקאי היה חדשני, והספר נחל הצלחה.
כיום נחשב הספר לקלאסיקה, אף על פי שאינו מייצג את אופן המחשבה של מתמטיקאי על פי רוב.
הארדי, שהיה פציפיסט, כתב על תורת המספרים ש"ריחוקה מכל פעילות אנושית ישמור אותה אלגנטית ונקייה" מכל יישום.
שנים לא רבות אחר-כך נוסדה ההצפנה המודרנית, העושה שימוש נרחב בתחומים אחדים של תורת המספרים.
הוא גם תרם תרומה גדולה להבנת חשיבותה של השערת רימן, וגם תרם באופן משמעותי לתחום הביולוגיה, באשר עקרון הארדי-ויינברג, שהוא היה שותף לפיתוחו, היווה את הבסיס להתפתחות תחום הגנטיקה של אוכלוסיות.
הארדי נודע באימרתו "ארכימדס עדיין ייזכר כאשר אייסכילוס יישכח, כיוון ששפות נעלמות אך רעיונות מתמטיים נשארים לנצח".
הארדי הוא חתן מדליית קופלי של החברה המלכותית לשנת 1947.
הרומן , מאת דייוויד לוויט (2007, יצא לאור בעברית בהוצאת ידיעות ספרים, 2008) עוסק בחייו של הארדי ובעבודתו, ובמיוחד בקשריו עם ליטלווד ובפרשת ידידותו עם רמנוג'אן.
הארדי הוא דמות מרכזית בסרט "האיש שידע אינסוף" משנת 2015, שמבוסס על הספר בעל אותו שם מאת רוברט קניגל , ומספר על חייו של רמנוג'אן, ובפרט על המפגש שלו עם הארדי.
הארדי הוא דמות משנית ברומן "הדוד פטרוס והשערת גולדבך" משנת 1992, מאת .
באנליזת סדרי גודל, גודל חסר ממד הוא גודל ללא יחידות פיזיקליות - מספר טהור.
מספרים חסרי ממד נמצאים בשימוש רחב במתמטיקה, פיזיקה, הנדסה, כלכלה וכו' ואף בחיי היום יום - מספרים ידועים רבים כמו e, פאי, ויחס הזהב הם חסרי ממד בניגוד לגדלים ממדיים רגילים הנמדדים באורך, זמן, מסה וכדומה.
מספרים חסרי ממד לרוב מוגדרים כמנה או יחס של מספרים ממדיים שממדיהם מבטלים אחד את השנים בעת החלוקה.
זהו המקרה לדוגמה במעוות הנדסי, שמוגדר כשינוי באורך חלקי אורך כולל התחלתי, היות שלשני הגדלים יחידות של אורך התוצאה היא מספר חסר ממד.
לגדלים שאנחנו יודעים למדוד בעולם סביבנו תמיד יש ממדים ויחידות.
לדוגמה, אנחנו יכולים למדוד בסרגל את אורכו של קיר.
התשובה (לדוגמה 4 מטרים) תהיה ביחידות מסוימות, על פי היחידות אליו מחולק הסרגל שלנו (במקרה זה, מטר).
אנו יכולים לשנות את היחידות של התשובה בעזרת קשרים שונים בין יחידות (נניח 1 מטר = 100 סנטימטר, או 1 מטר = 3.281 רגל) אבל איננו יכולים לשנות את הממד של התשובה (היא תמיד תהיה אורך).
על אף שלמספרים חסרי ממד אין ממד פיזי, עדיין יכולות להיות להם יחידות חסרות ממד, ולעיתים שימושי להשתמש באותן יחידות במונה ובמכנה (ק"ג/ק"ג או מול/מול).
המספר יכול להינתן גם כיחס בין שתי יחידות שונות בעלות אותו ממד (לדוגמה שנת אור חלקי מטר - שניהם בעלי יחידות של אורך).
זהו גם המקרה בחישוב שיפוע בגרפים או בעת המרת יחידות.
סימונים שכאלה לא מעידים על קיום ממד פיזי וקיימים אך ורק לצורך נוחות.
זוהי אבן היסוד של מספרים חסרי ממד הנובעת מההנחה כי חוקי הפיזיקה אינם כבולים למערכת היחידות בה נעשה שימוש על מנת להגיע ליחס הנ"ל.
במקרה הזה אם היחס F/f אינו תמיד שווה ל-1, אלא משתנה על פי מערכת היחידות בה בחרנו להביע אותו אזי החוק השלישי של ניוטון מתקיים או לא מתקיים על פי בחירת מערכת היחידות, דבר שעומד בסתירה לאקסיומות עליהן מבוססת הפיזיקה המודרנית.
הנחה זו, שחוקי הפיזיקה אינם תלויים במערכת יחידות ספציפית היא הבסיס מאחורי משפט פאי של בקינגהאם.
לפי משפט פאי של בקינגהאם , כל חוק פיזיקלי ניתן לביטוי על ידי זהות המורכבת אך ורק ממספרים חסרי ממד, במכפלות או מנות של המשתנים הקשורים לחוק.
לדוגמה לחץ ונפח קשורים אחד לשני בעזרת חוק בויל שם הם ביחס הפוך.
אם היחס בין המספרים משתנה כתלות במערכת היחידות, המשוואה איננה זהות ומשפט פאי אינו מתקיים.
עוד תוצאה של המשפט היא שאת התלות בין n משתנים בעלי k ממדים בלתי תלויים ניתן לבטא בעזרת p=n-k מספרים חסרי ממד.
צריכת הכוח של בוחש חשמלי בעל צורה נתונה היא פונקציה של הדחיסות והצמיגות של הנוזל שאותו צריך לערבב, הגודל של הבוחש המבוטא (למשל) בעזרת הקוטר שלו והמהירות בה נרצה לערבב.
כלומר n=5 כאשר המשתנים הם כוח, דחיסות, צמיגות, גודל הבוחש והמהירות.
k=3 הממדים בהם ניתן לבטא את כל המשתנים הללו הם: אורך (L) [במטרים], זמן (T) [בשניות] ומסה (M) [בקילוגרמים].
n=5 המשתנים בעלי k=3 הממדים הבלתי תלויים יכולים ליצור p = (n-k) = 5-3 = 2 מספרים חסרי ממד בלתי תלויים.
מספרים אלו הם במקרה זה: מספר ריינולדס (גודל חסר ממד המתאר את משטר הזרימה בזורמים) ומספר ניוטון או מספר כוח (המתאר את הבוחש כתלות בדחיסות הנוזל).
קבועים פיזיקליים יסודיים כמו מהירות האור בריק, קבוע הכבידה האוניברסלי, קבוע פלאנק וקבוע בולצמן יכולים להיות מנורמלים ל-1 אם נבחר יחידות מתאימות של זמן, אורך, מסה, מטען וטמפרטורה.
אולם לא כל הקבועים הפיזיקליים יכולים להיות מנורמלים בצורה זו, הערכים של הקבועים הבאים לדוגמה הם ללא יחידות כלל והתקבלו בצורה ניסויית:
α ≈ 1/137.036 קבוע המבנה העדין, הוא קבוע הצימוד עבור אינטראקציות אלקטרומגנטיות.
1836 ≈ β או μ הוא יחס המשקל בין פרוטון לאלקטרון, יחס זה מבטא את מסת המנוחה של פרוטון מחולקת בזו של האלקטרון, יחס דומה ניתן למצוא עבור כל חלקיק יסודי.
αs קבוע הצימוד עבור הכוח הגרעיני החזק.
רשימה של מספרים חסרי ממד
כל המספרים הטהורים הם מספרים חסרי ממד, מספרים מסוימים בעלי משמעות מיוחדת מובאים כאן:
גודפרי לוקונגווה בינייסה היה נשיא אוגנדה במהלך 1979–1980 ומי ששימש במהלך שנות ה-60 כיועץ המשפטי של ממשלת אוגנדה.
בינייסה רכש את השכלתו בבתי-ספר ומכללות מכובדים וסיים לימודיו לתואר ראשון במשפטים באוניברסיטת לונדון.
הוא מונה להיות פרקליט הכתר והקים משרד עורכי דין בקמפלה, אוגנדה.
בשנות ה-50 הוא היה חבר במפלגות "הוועידה העממית של אוגנדה" ו"הוועידה המאוחדת".
בשלב מאוחר יותר הוא הצטרף ל"ועידת אנשי אוגנדה" אשר הקימה ב-1962 את הממשלה העצמאית הראשונה (שלא תחת חסות בריטית).
ב-1962 (עם קבלת העצמאות), הוא מונה להיועץ המשפטי לממשלה ונשאר בתפקיד זה עד שנת 1968. בשנה זו הוא החליט לפרוש מתפקידו על רקע חילוקי-דעות עם הנשיא, מילטון אובוטה, בנוגע לעניינים חוקתיים ובעיקר בנוגע לסמכויותיו של הנשיא.
ב-1969, בינייסה פנה לעסוק בעריכת-דין באופן עצמאי וב-1971, עם עלית אידי אמין לשלטון הוא גורש לארצות הברית.
בזמן שהותו בארצות הברית הוא עסק בעריכת-דין ותמך בארגונים אוגנדיים אשר התנגדו לשלטון אמין.
לאחר הדחתו של אידי אמין ב-1979, בינייסה חזר להתגורר באוגנדה.
ב-20 ביוני 1979, לאחר הדחתו של יוסוף לול אשר כיהן כנשיא 68 ימים, "ועדת הייעוץ העממית" בחרה בבינייסה לנשיא.
באותה תקופה, "ועדת הייעוץ העממית" הייתה הגוף החזק והקובע ב"חזית הליברלית העממית" - קואליציה של גולים אוגנדים לשעבר אשר תרמו להדחת אידי אמין.
ב-12 במאי 1980, לאחר שבינייסה פיטר את אחד מבכירי צבא אוגנדה, הוא הודח מהנשיאות בידי "הוועידה הצבאית", אחד מן הגופים החזקים בחזית הליברלית אשר בראשו עמד פאולו מוואנגה (סגנו של מוואנגה, יוורי מוסבני, היה מנהיג "התנועה הפטריוטית של אוגנדה").
לאחר ההדחה, אוגנדה נשלטה בידי "הוועידה הנשיאותית של אוגנדה" (אשר הוקמה מספר ימים לאחר ההפיכה) אשר הונהגה בידי פאולו מוואנגה, יוורי מוסבני וטיטו אוקולו.
"הוועידה הנשיאותית" שלטה באוגנדה עד הבחירות הכלליות בדצמבר 1980. בינייסה הצטרף ל"תנועה הפטריוטית של אוגנדה ומונה להיות סגן הנשיא שלה.
בבחירות ניצחה מפלגת "הוועידה של אנשי אוגנדה", בראשות מילטון אובוטה, אך תוצאות הבחירות עורערו ונחשדו כמזויפות.
עובדה זו גרמה למוסבני לפתוח במלחמת גרילה כנד השלטון - דבר אשר קידם אותו, בסופו של דבר, לנשיאות ב-1986. צורת הממשל של "התנועה הפטריוטית" מיוחסת פעמים רבות להשקפותיו של בינייסה.
בינייסה השתמש בצורת ממשל זו (בזמן כהונתו כנשיא) כדי לבסס את מעמדו ולאחד את כל תושבי אוגנדה תחת השקפה פוליטית אחת.
קשה לומר אם מעשיו של בינייסה נבעו משיקולים אישיים בלבד או שמא באמת היה בכוונתו לרסן את המחלוקות בחברה האוגנדית.
במהלך שנות ה-80 וה-90 בינייסה גר בניו-יורק ועבד כמשפטן.
לאחר מכן, חזר לאוגנדה וזכה להגנה ממשלתית בהתאם לחוקה שנכתבה ב-1995.
גודסמאק (Godsmack) היא להקת רוק/מטאל אלטרנטיבי שנוסדה בבוסטון, מסצ'וסטס.
ללהקת אליס אין צ'יינס (Alice in Chains) הייתה השפעה רבה על גודסמאק.
חברי הלהקה אף אמרו בראיונות מוקדמים עמם כי הקימו את הלהקה במקור כלהקת מחווה לאליס אין צ'יינס.
בריאיון עם MTV על מותו של ליין סטאלי, אמר מנהיג הלהקה סולי ארנה: "הוא היה האיש היחיד שגרם לי להתחיל לשיר."
השפעות מוזיקליות נוספות שצוינו על ידי חברי הלהקה הן Aerosmith, לד זפלין, Rush, ובלאק סבאת'.
רבים סוברים שהשם גודסמאק בא משיר של אליס אין צ'יינס אשר נקרא God Smack מהאלבום Dirt.
אולם חברי הלהקה הסבירו את מקור השם (בתרגום מילולי: "מכה מאלוהים"): באחת החזרות, מתופף הלהקה הופיע כשפצע הרפס על שפתו.
סולן הלהקה התבדח על חשבונו, שכן למחרת נקבע להם יום צילומים.
ביום הצילומים הגיע סולי כשעל שפתיו פצע חדש.
נגן הגיטרה טען שמדובר ב"מכה מאלוהים".
נכון ל-2007, גודסמאק מנסים לבדל את עצמם מאליס אין צ'יינס.
סולי התבטא בראיון כי "פשוט אף פעם לא שמעתי את זה במוזיקה שלנו." באותו ראיון ארנה חשף את מקור השם של הלהקה, תוך הבהרה כי לא מדובר בהשאלת שם השיר המפורסם.
יחד עם זאת, גודסמאק דומה במספר מאפיינים ללהקת אליס אין צ'יינס.
סגנון השירה של סולי ארנה מזכיר מאוד את זה של ליין סטאלי ובשני האלבומים הראשונים שלה יש קווי דמיון חזקים לאלבום של אליס אין צ'יינס, Dirt.
הלוגו בצורת שמש דומה מאוד ללוגו השמש של אליס אין צ'יינס.
גודסמאק גם שחררה אלבום ששמו Faceless, שם שניתן לקשרו לשם האלבום הראשון של אליס אין צ'יינס, Facelift.
ב-2002 גודסמאק הייתה מועמדת לפרס גראמי על השיר "Vampires" מהאלבום Awake.
ב-2004 גודסמאק שימשו כלהקת החימום של להקת מטאליקה בהופעותיה.
הלהקה ערכה הופעות אקוסטיות לשם הקלטת האלבום החדש שיצא באביב 2004, The Other Side.
ב-2006 הוציאה הלהקה את אלבומה הרביעי אשר נקרא (4 בספרות רומיות).
בדצמבר 2007 הוציאה הלהקה את אלבומה השישי "Good times bad times 10 years of godsmack" כשהלהקה חוגגת עשור של פעילות.
ב-24 בפברואר 2023 צפויה הלהקה להוציא לאור את אלבום האולפן השמיני שלה, שייקרא Lighting Up the Sky.
על פי הצהרת הלהקה, אלבום זה יהיה האחרון שלה, ואחריו תפסיק להוציא מוזיקה חדשה, אך לא תתפרק ותמשיך להופיע.
סולי ארנה - סולן, גיטרה, תופים (באלבום הבכורה)
רובי מריל - גיטרה באס
טוני רמבולה - גיטרה ראשי
גודל פיזיקלי הוא כינוי לתכונה הניתנת למדידה של עצם מסוים.
זמן, אורך, מהירות וכדומה הם גדלים פיזיקליים.
לכל גודל פיזיקלי יש יחידת מידה.
לדוגמה, זמן ניתן לחשב ביחידות מידה של שניות, דקות, שעות, יום, לילה, יממות, שבועות, חודשים, שנים, עשורים, מאות, מילניומים וכיוצא בכך.
למעשה, גודל פיזיקלי הוא מה שנותן למספר את המשמעות שלו.
למשל, "הדרך ארכה ארבעים" הוא משפט חסר משמעות.
עם זאת יש משמעות למשפט "הדרך ארכה 40 דקות" ומשמעות שונה למשפט "הדרך ארכה ארבעים ק"מ".
לגודל שיחשב כגודל פיזיקלי, חייבים להיות כל שלושת המאפיינים הבאים:
ביטוי כמותי (מדידה או חישוב)
במערכת SI ישנם שבעה גדלים פיזיקליים בסיסיים, שנמדדים באחת משבע היחידות הבסיסיות (בסוגריים): מרחק (מטר), מסה (קילוגרם), זמן (שנייה), זרם חשמלי (אמפר), טמפרטורה (קלווין), כמות חומר (מול) ועוצמת הארה (קנדלה).
ישנם גדלים פיזיקליים רבים, שאינם בסיסיים: שטח, תאוצה, קיבול ועוד, גדלים אלה נגזרים מהגדלים הבסיסיים.
כך למשל מדידת שטחים היא הכפלת אורך באורך ולכן אינה בסיסית.
בהתאם, יחידות המידה למדידת שטחים אינן יחידות בסיסיות והן נגזרות מיחידות המידה של אורך.
בתורת הקוונטים כל גודל פיזיקלי מדיד מתואר על ידי אופרטור הרמיטי.
הערכים שניתן לקבל במדידה הם הערכים העצמיים של האופרטור.
סר גודפרי ניובולד האונספילד היה מהנדס חשמל בריטי שפיתח את הטומוגרפיה הממחושבת (מכשיר CT) וזכה בזכות פיתוח זה בפרס נובל לפיזיולוגיה או לרפואה בשנת 1979.
האונספילד נולד בכפר סאטון-און-טרנט (Sutton-On-Trent) בנוטינגהאמשייר, צעיר מבין חמישה ילדים.
במלחמת העולם השנייה שירת בחיל האוויר המלכותי ולמד עקרונות של אלקטרוניקה ומכ"ם.
לאחר המלחמה למד בקולג' פאראדיי להנדסת חשמל (Faraday House Electrical Engineering College) בלונדון, המוסד הראשון בבריטניה שהעניק רמת אקדמית גבוהה ולימודי חשמל ואלקטרוניקה.
ב-1949 החל לעבוד ב-EMI כחוקר במעבדות המכ"ם והנשק המונחה.
שם הכיר לראשונה שימוש במחשבים וב-1958 תכנן וניהל את הצוות שבנה את המחשב הטרנזיסטורי הראשון בבריטניה - EMIDEC 1100.
הפרויקט הבא שלו היה מכשיר הטומוגרף הממוחשב.
הרעיון היה לבנות מחשב ייעודי שידע לקלוט מידע מקרני רנטגן המשוגרות בזויות שונות מסביב לאובייקט הנסרק ולייצר מידע מרחבי ב"פרוסות" החותכות את האובייקט ומציגות את תוכנו ("חתכים").
אף שהכוונה הראשונית לא הייתה דווקא רפואית התבררו עד מהרה היתרונות הרפואיים של הרעיון.
הוא בנה אבטיפוס ראשון של המכשיר ב-1971 וניסה אותו על מוח של פרה.
ב-1975 נבנה מכשיר CT לסריקה גופנית מלאה והמכשיר הוכנס לשימוש רפואי סדיר.
ב-1979 זכה בפרס נובל לפיזיולוגיה או לרפואה יחד עם אלן מ.
קורמק, שעבד במקביל (ובלי שהשניים ידעו זה על זה) על פתרון דומה והכין לו מודל מתמטי שייושם במכשירי ה-CT.
בשנת 1975 התקבל כחבר החברה המלכותית.
בשנת 1976 התקבל כחבר למסדר האימפריה הבריטית ובשנת 1981 קיבל תואר אביר ואת הזכות להקדים את התואר "סר" לשמו.
האונספילד נפטר מסרטן בגיל 74.
על שמו נקרא "סולם האונספילד" למדידת חדירות חומר לקרני רנטגן.
החומרים מסווגים לפי מדד חדירות הנע בין HU1000- ל-HU1000, כאשר HU מסמן יחידת-האונספילד.
למים מזוקקים חדירות-רנטגן של אפס HU, לאוויר חדירות של HU1000-, לעצמות שונות יש דרגות חדירות מ-HU400 ומעלה.
גודלאק אבֶּלֶה אַזיקיווֶה ג'ונתן הוא פוליטיקאי ניגרי, שהיה הנשיא ה-14 של ניגריה בין 2010 ל-2015. לפני כהונתו כנשיא שימש כמושל מדינת באיילסה בין 2005 ל-2007 וסגן הנשיא של ניגריה בין 2007 ל-2010. בבחירות לנשיאות ב-2015 הוא הפסיד למוחמדו בוהארי.
ג'ונתן נכנס לתפקיד כנשיא בעקבות מותו ממחלה של הנשיא עומארו יאר אדואה.
הוא בן לאתניה איג'ו (איזון) מהדלתה של הניג'ר, נוצרי באמונתו, מקורב למטיפים הראשיים של הכנסייה הפנטקוסטלית בניגריה וחבר מפלגת העם הדמוקרטית.
גודלאק אבלה ג'ונתן נולד באוטוקואה, ב"ממלכת אוגביה" (אז ב"האזור המזרחי", בהמשך מדינת ריוורס (נהרות) ובימינו מדינת באילסה).
משמעות שמו האנגלי "גודלאק" היא "מזל טוב", ומובן השם "אבלה" בשפת איג'ו הוא "רצון האל".
את השם הנוסף "אזיקיווה" קיבל לכבוד ד"ר ננמדי אזיקיווה, הנשיא הראשון של ניגריה.
הוא נולד למשפחה ענייה של יצרני קאנו.
ג'ונתן למד בבית הספר היסודי סנט סטיבן באוטואוקה, ואחר כך בבית הספר סנט מייקל באולואיבירי.
בשנת 1971 נרשם לבית הספר התיכון "מאטר דאי" באימירינגי בו גמר את לימודיו בהצטיינות.
בשנים 1975–1977 עבד בפקיד ברשות המכס והמסים.
בשנים 1977–1981 למד בהצטיינות לתואר ראשון במדעים במכון לזואולוגיה של אוניברסיטת פורט הרקורט.
עבד אחר כך כמורה בבית ספר קהילתי באירסי (מדינת אויו, בימינו במדינת אוסון), אחר כך כמפקח במשרד החינוך, כמרצה למדעי החיים במכללת מדינת ריוורס בפורט הרקורט והחל מ-1993 כסגן מנהל לענייני הגנת הסביבה בוועדה לפיתוח האזורים עתירי הנפט OMPADEC.
ב-1985 סיים ג'ונתן תואר שני בהידרוביולוגיה ודייגות וב-1995 דוקטורט בזואולוגיה באוניברסיטת פורט הרקורט.
בשנת 1998 הוא נכנס לחיים הפוליטיים כפעיל במפלגת העם הדמוקרטית PDP.
הוא נבחר ב-1998 סגן ראשון של מושל של מדינת באילסה.
ג'ונתן היה מושל מדינת באילסה מה-9 בדצמבר 2005 עד 28 במאי 2007 והושבע לסגן הנשיא ב-29 במאי 2007. הוא חבר המפלגה השולטת, מפלגת העם הדמוקרטית.
ב-13 בינואר 2010 בית משפט פדרלי ייפה את כוחו לנהל את ענייני המדינה בעת שהנשיא עומארו יאר אדואה קיבל טיפול רפואי בבית חולים בערב הסעודית.
ב-6 במאי 2010, לאחר מותו של יאר אדואה, הושבע ג'ונתן לנשיא.
ג'ונתן ניצח אחר כך בבחירות לנשיאות ב-16 באפריל 2011 כשגבר על יריבו העיקרי, מוחמדו בוהארי.
ג'ונתן נשוי לפיישנס לבית פאקו, בעבר מורה למתמטיקה וביולוגיה, ולזוג שני בנים - ארואבאי ג'ונתן ואדולפוס אריוורי ג'ונתן.
גודרון בורוויץ הייתה בתם היחידה של היינריך הימלר מנהיג האס אס והגסטפו בגרמניה הנאצית ואשתו מרגרטה זיגרוט, אך יש לה אחים למחצה מצד אביה.
הימלר מת כשבתו הייתה בת פחות מ-16. הוא העריץ את בתו, והיה טס באופן קבוע למשרדיו בברלין ממינכן, שם היא גרה עם אמה.
הימלר נהג לטלפן לבתו כמעט יום יום, וכתב לה כל שבוע.
הוא המשיך לקרוא לה בשם החיבה מזמן ילדותה "פופי" (בגרמנית "Püppi") לאורך כל חייו.
לעיתים ליוותה בורוויץ את אביה בחלק מתפקידיו הרשמיים, והיא מופיעה לידו בתמונות שונות.
הימלר מת בשבי הבריטי כשהתאבד על ידי כמוסת ציאניד סמויה, אך בורוויץ מעולם לא קיבלה את הגרסה הזו.
גרסתה הייתה כי הוא נרצח בזמן מאסרו.
לאחר מלחמת העולם השנייה נעצרו היא ואמה על ידי האמריקאים, והוחזקו במחנות שונים באיטליה, צרפת וגרמניה.
לאחר שהובאו להעיד במשפטי נירנברג, שוחררו בנובמבר 1946. לאחר שנים היא התייחסה בחריפות לאותם זמנים כקשים ביותר בחייה, וטענה כי היא ואמה קיבלו יחס מחפיר כניסיון לכפר על חטאי אביה.
בורוויץ מעולם לא ויתרה על האידאולוגיה הנאצית, ושוב ושוב ניסתה להצדיק את מעשי אביה, ביחס לקונטקסט של זמנו.
מכריה כיום טוענים כי יצרה דימוי של דמות זהב על אביה ומעשיו.
חייה לאחר מלחמת העולם השנייה ואהדתה לנאצים
בורוויץ נישאה לעיתונאי והסופר וולף דיטר בורוויץ, ונולדו להם שני ילדים.
היא נשארה פעילה בקהילה הנאצית החדשה השייכת לזרם הנאו-נאציזם, ומשנת 1951 היא הייתה חברה בארגון ה"שטילה הילפה" (Stille Hilfe – פירוש השם: "עזרה שקטה"), ארגון המעניק תמיכה לאנשים אשר נעצרו בחשד להיותם פושעי מלחמה נאצים, או חברי אס אס לשעבר הנמלטים מהחוק.
בשנת 1952 היא סייעה בהקמת ה"וויקינג-יוגנד" (בגרמנית Wiking-Jugend), ארגון אשר הוקם על מודל הנוער ההיטלראי.
במשך שנים רבות הייתה בורוויץ ידידתה של פלורנטין רוסט פון טוניננגן, אשר כונתה "האלמנה השחורה" בקרב חוגי החברה הנאצית של אחרי מלחמת העולם השנייה.
במשך שנים רבות, עקב מוצאה ומעשיה, זכתה בורוויץ למעמד של כוכבת בקרב חוגי החברה הנאו-נאצית, וכונתה "הנסיכה הנאצית הראוותנית".
בורוויץ העצימה את תמיכתה בפושעי המלחמה הנאצים בשנים האחרונות.
במיוחד בלט מקרהו של אנטון מלות (Anton Malloth) אשר היה ממונה על הגטו במבצר טרזיינשטט שבו נרצחו כ-90% מהאסירים היהודים על ידי הנאצים.
מתוך 160,000 אסירים יהודים שנשלחו לגטו, נותרו בו בסוף המלחמה 19,000 איש בלבד.
אנטון מלות הוסגר לגרמניה בשנת 1988 ולאחר משפט פומבי מתמשך נידון ב-2001 למאסר עולם.
בשנים בהן נערך המשפט, 1988–2001, ארגנה בורוויץ את שהותו בבית אבות יקר בלפולאך במבואותיה הדרומיים של מינכן.
ביוני 2018 הודה שירות הביון הפדרלי (גרמניה) (BND): "הגברת בורוויץ הייתה חברה בשירות תחת שם בדוי במשך כמה שנים עד 1963".
גודמן - בית ספר למשחק בנגב ע"ש לארי ולילאן גודמן הוא בית ספר למשחק ואמנויות הבמה הממוקם בבאר שבע והוא בית הספר למשחק היחידי בישראל הממוקם במחוז הדרום.
בית הספר נוסד בשנת 2005 ושוכן במבנה בית העם של באר שבע.
איש התיאטרון והחינוך שמוליק יפרח, הגה את רעיון בית הספר ביחד עם מי שהיה אז ממלא מקום ראש עיריית באר שבע רוביק דנילוביץ'.
ב-2005 ייסד יפרח את בית הספר "גודמן" בבאר שבע.
בית הספר הוקם בשיתוף עיריית באר שבע והרשות לפיתוח הנגב, במבנה בית העם (ששימש את תיאטרון באר שבע) ששופץ בעזרת תרומתם של לארי וליליאן גודמן ועיריית באר שבע.
יפרח מינה את חברו ללימודים בבית צבי, המורה והבמאי רפי ניב, למנהלו הפדגוגי והאמנותי של בית הספר.
יפרח כיהן כמנהל בית הספר עד שנת 2017. ב-2010 התמנה יפרח למנכ"ל ומנהלו האמנותי של תיאטרון באר שבע, מינה את רפי ניב למנהל אמנותי שותף, ושניהם נשארו בתפקידיהם גם בבית הספר גודמן.
בין השנים 2017–2019, עם מינויו של יפרח למנכ"ל התיאטרון הקאמרי, מונה לתפקיד מנהל בית הספר עידן אבישר, בוגר מחזור ב' של בית הספר ומנכ"ל תיאטרון הפרינג'.
לאחר כשנה וחצי בתפקיד שב יפרח לנהל את בית הספר, ולצידו מונתה שיר גולדברג למנהלת פדגוגית-אמנותית.
בשנת 2024 מונה הבמאי כפיר אזולאי למנהל פדגוגי-אמנותי של בית הספר במקומה של גולדברג.
לבית ספר מתקבלים כ-25 תלמידים מדי שנה מבין מאות מועמדים.
יש לו את קרן המלגות הגדולה ביותר מבין בתי הספר למשחק בישראל, על סך של 380,000 ש"ח לשלוש שנים.
כמחצית מהתלמידים זוכים במלגה כלשהי.
בנוסף לקרן סיוע לבוגרים המשתלבים בתעשייה.
בבית הספר אבזור ברמה גבוהה - 4 כיתות לימוד, סטודיו תנועה, לצד 2 אולמות תיאטרון: האחד גדול, עם תפוסה של 300 מקומות והשני קטן, עם תפוסה של 80 מקומות.
בבית הספר ספרייה ובה כ-2,000 מחזות, וכן ספרייה דיגיטלית ייחודית עם מאגר טקסטים עשיר.
בבית הספר שני מסלולי לימוד, מסלול תלת-שנתי, ומכינה, שהיא גם תוכנית לימודים בשיתוף עם אוניברסיטת בן-גוריון בנגב, המקנה נקודות זכות לתואר אקדמי.
כמו כן קיים מסלול לימודים נוסף לבוגרי בית הספר להשלמת תואר ראשון במחלקה לתרבות יצירה והפקה במכללה האקדמית ספיר.
כל סטודנט מעניק ארבע שעות סיוע לקהילה מדי שבוע.
כחלק מתוכנית הלימודים מעלה בית הספר 8-6 הפקות תיאטרון בשנה, ממגוון רפרטואר המחזאות הישראלית והעולמית, עם מיטב הבמאים והיוצרים בתחום ובהשתתפות תלמידי שנה ג'.
המחזור הראשון של בית הספר סיים את לימודיו בשנת 2008, שכל תלמידיו היו אנשי דרום הארץ.
המחזור השני כלל שבעים אחוזים יוצאי הדרום והשלישי התפלג שווה בשווה בין תושבי הדרום לתלמידים שהגיעו מאזורים אחרים בישראל.
עם השנים הגיעו לבית הספר מגוון רחב של סטודנטים, מכל רחבי הארץ.
ב-2010 הוקם בבית הספר המרכז למצוינות בתיאטרון, בשיתוף עיריית באר שבע.
המרכז מסבסד סדנאות והצגות תיאטרון לתלמידים מהגן ועד לכיתה י"ב.
קבוצת הצעירים של תיאטרון באר שבע מורכבת בעיקר מבוגרי בית הספר גודמן.
בית ספר למשחק בנגב יוזם ותומך בהקמת מוקדי תרבות נוספים בעיר: תיאטרון הילדים והנוער, תיאטרון הפרינג' באר־שבע, קבוצות תיאטרון, מגמות התיאטרון במערכת החינוך, פסטיבלים עירוניים ועוד.
בהצגה "קן הקוקייה", של תיאטרון באר שבע, שהועלתה בתחילה בבית הספר למשחק, השתלבו חמישה מבוגרי בית ספר גודמן.
אורן כהן, בוגר בית הספר גודמן, זכה בפרס התיאטרון הישראלי לשחקן המבטיח על תפקידו בהצגה "קן הקוקייה".
במאי 2012 זכתה רעות פיש בפרס השחקנית המבטיחה עבור משחקה בהצגת בית הספר "לצאת מכאן", בפסטיבל עתיד תיאטרון בצוותא.
בין השנים 2018–2019 זכה בית הספר שנתיים ברציפות במקום הראשון בתחרות הארצית מונולוגים קומיים ע"ש ספי ריבלין.
שם תקופת כהונה הערות שמוליק יפרח2005-2017 מייסד ומנהל בית הספר, לימים מנכ"ל תיאטרון באר שבע, בעבר מנכ"ל התיאטרון הקאמרי עידן אבישר 2017-2019בוגר בית הספר, לימים מנכ"ל בת דור ולהקת המחול קמע, בעבר מנכ"ל תיאטרון הפרינג' באר שבעשמוליק יפרח2019-היוםכהונה שנייה
שם תקופת כהונה הערות רפי ניב2005-2019 במאי, מורה למשחק, בעבר מנהל אמנותי תיאטרון באר שבע שיר גולדברג 2019-2024במאית, מורה למשחק, בעבר מנהלת אמנותית תיאטרון באר שבע כפיר אזולאי2024- היוםבמאי ומורה למשחק
גודל נייר הוא מידות האורך והרוחב של ניירות שונים.
בזמנים ומדינות שונות התקיימו מספר תקנים לגודל של נייר.
תקני גודל הנייר התבססו מאז המצאת הדפוס.
שני גודלי נייר נפוצים שימשו כתקן דה פקטו להדפסת ספרים:
קוורטו, שגודלו אינץ' ; סנטימטר.
תקנים מודרניים מתייחסים לנייר כתיבה, כרטיסים, מסמכים מודפסים ומעטפות.
כיום, גודל נייר פוליו להדפסה הוא 21.6×34.3 סנטימטר, גדול בכ-18.7% מנייר A4. נייר פוליו להדפסה מכונה גם foolscap folio.
תקן ISO 216 של ארגון התקינה הבינלאומי, הוא אחד התקנים הנפוצים לגודלי נייר.
הוא מבוסס בעיקרו על התקן הגרמני DIN 476 משנת 1922.
דפי A4 הם השימוש הנפוץ ביותר של התקן להדפסת דברי דפוס משרדיים.
גליונות A5 (שגדלו מחצית מ-A4) משמשים כתקן עבור מחברות ו-A3 (כפליים מ-A4) משמשים לרוב עבור הדפסת שרטוטים ותמונות.
כך שטחו של כל דף הוא מחצית מדף הקודם לו (A1 הוא חצי מ-A0, ו-A2 הוא חצי מ-A1, וכך הלאה), ומידות האורך והרוחב קטנות ביחס קבוע של שורש 2.
מכון התקנים האמריקני ANSI אימץ את התקן ANSI/ASME Y14.1 עבור גודלי נייר.
הגדלים הנפוצים ביותר של תקן זה, הם Letter ו-Legal.
התקן של ANSI דומה לתקן ISO בכך שחיתוך גודל מסוים לחצי יפיק שני דפים ממידת הגודל הקטנה יותר שאחריו, אך נבדל בכך שיחסי הפרופורציה של האורך והרוחב של הדפים אינם נשמרים במעבר בין מידות שונות.
גודפריד בומאנס (; 2 במרץ 1913 – 22 בדצמבר 1971) היה סופר, אישיות טלוויזיונית פופולרי הולנדי, קתולי וחסיד אומות העולם מהולנד.
בומאנס נולד בהג וגדל בהרלם.
אביו היה פקיד במשרד עורכי דין.
בנעוריו הפגין בומאנס עניין בספרות.
הוא היה עורך עיתון בית ספרו ופרסם סיפורים קצרים, בין היתר במגזינים ספרותיים ובעיתוני סטודנטים.
בין השנים 1933–1938 למד משפטים באוניברסיטת אמסטרדם.
בשנת 1940 כתב בומאנס את הספר אריק, או ספר החרקים הקטן (Erik of het klein insectenboek), שזכה לתפוצה נרחבת בתקופת הכיבוש הנאצי ויצא בעשר מהדורות בשנים 1940–1941.
עד 1942 למד בומאנס פסיכולוגיה ופילוסופיה באוניברסיטת נימכן.
בשנת 1943 פרש מלימודיו ושב להרלם, שם הציל את חייו של יהודי בשם הנס ליכטנשטיין, ועל כך הוכר כחסיד אומות העולם.
בשנת 1946 החל בומאנס לפרסם סדרת ספרים בשם הרפתקאותיו של פא פינקלמן (De avonturen van Pa Pinkelman).
עיקר פרסומו בא לו מספרי סיפורי הפיות שכתב בסגנון מודרני ומספריו ההומוריסטיים בהם שולבה חכמת חיים ואירוניה.
סיפוריו פורסמו בעיתון היומי בעל התפוצה הנרחבת de Volkskrant ("עיתון העם").
עד 1967 פרסם בעיתון זה טורים דו שבועיים.
בשנת 1950 היה שותף להקמתו של מועדון אמנים בהרלם, מועדון שנודע בעיקר בהשפעותיו הספרותיות.
בשנות החמישים והשישים זכו יצירותיו לתפוצה נרחבת בהולנד אם כי לא להכרת הביקורת או לפרסים.
הוא הופיע בטלוויזיה והתארח בתוכניות רדיו - אחד הסופרים הראשונים בהולנד שזכו לכך.
בסוף שנות החמישים ובתחילת שנות השישים הפך בומאנס לאישיות תקשורתית מוכרת, למורת רוחם של מבקרי אמנות רבים, שלא אהבו את הופעתו חסרת הרצינות בתוכניות אלה.
בשנת 1956 ייסד את הענף של אגודת חובבי צ'ארלס דיקנס בהולנד.
בשנת 1969 מינתה אותו אגודת דיקנס בלונדון לסגן הנשיא ולחבר של כבוד, כאות הוקרה על מאמציו לקידום יצירתו של דיקנס בהולנד.
אנתולוגיה של שלושת כרכי כתביו של בומאנס על דיקנס פורסמה בשנת 1972.
בשנת 1986 הוכר בומאנס על ידי יד ושם כחסיד אומות העולם.
בסוף שנות ה-90 של המאה ה-20 פורסמו כל יצירותיו בשבעה כרכים.
בשנת 2004 עובד ספרו "אריק, או ספר החרקים הקטן" לסרט.
בשנת 2009 החליט האיגוד האסטרונומי הבינלאומי לקרוא לאסטרואיד 23404 על שם בומאנס.
את האסטרואיד גילה האסטרונום האמריקאי ממוצא הולנדי טום גרלס .
גודרון אנסלין הייתה אחת המייסדות של ארגון הטרור השמלאני-רדיקלי הגרמני סיעת הצבא האדום.
גודרון אנסלין היא הרביעית למשפחה של שבעה אחים, בתו של כומר.
היא נולדה בכפר בארתולומה שבבאדן-וירטמברג בגרמניה.
בגיל 18 היא התגוררה בארצות הברית במשך שנה ולמדה בבית ספר תיכון בפנסילבניה, ובשנת 1959 סיימה את לימודי התיכון שלה כתלמידה מצטיינת.
מששבה לגרמניה קיבלה מלגת לימודים מהקרן האקדמאית הלאומית הגרמנית והחלה ללמוד חינוך, אנגלית וגרמנית באוניברסיטת טיבינגן.
בשנת 1962 היא הכירה את ברנווארד וספר, בנו של הסופר וחבר המפלגה הנאצית וויל וספר, ובהמשך גודרון וברנווארד היו לזוג והקימו יחד הוצאת ספרים.
בשנת 1964, לאחר שגודרון אנסלין קיבלה את תעודת ההוראה שלה, הזוג עבר להתגורר בברלין המערבית.
בשנת 1965 נישאה ג'ואנה, אחותה הצעירה של גודרון, לגנטר מאסצ'קי, משורר מרקסיסט שהיה מקורב לפעיל השמאל הרדיקלי רודי דוצ'קה.
בהמשך אותה שנה גודרון וברנווארד התארסו, החלו להיות פעילים בקרב השמאל הדמוקרטי הגרמני, ושניהם החלו לעבוד עבור המפלגה הסוציאל-דמוקרטית של גרמניה.
השניים השתתפו בהפגנות נגד מלחמת וייטנאם, ולמען חופש ההפגנה בגרמניה.
במאי 1967 ילדה גודרון את בנם פליקס.
זמן קצר לאחר הולדת בנה, גודרון אנסלין הכירה את אנדריאס באדר, פעיל אנרכיסט שהגיע לברלין כשנמלט ממערכת החוק במינכן, והחלה לנהל עמו רומן.
בפברואר 1968 היא הודיעה לברנווארד שהיא עוזבת אותו בשיחת טלפון.
במאי 1971 הוא התאבד, ובנם פליקס נשלח למשפחת אומנה.
ביוני 1967, במהלך מהומות הסטודנטים בגרמניה, השתתפה גודרון אנסלין בהפגנה נגד ביקורו של השאה האיראני מוחמד רזא שאה פהלווי בגרמניה.
מה שהחל כהפגנה שקטה מול הבית האופרה בברלין הסלים במהרה כשפרצו תגרות בין מפגינים נגד השאה למפגינים שתמכו בשאה, ובמהלך המהומות שפרצו נהרג אחד המפגינים בידי שוטר.
באותו ערב השתתפה גודרון אנסלין באספה של איגוד הסטודנטים הסוציאליסטי הגרמני, ובמהלכה כינתה את מערב ברלין מדינה פאשיסטית.
ב-23 בנובמבר 1967 זוכה השוטר שירה במפגין מכל ההאשמות, ובתחילת 1968 גודרון אנסלין החליטה לעזוב את ברנווארד וספר ואת בנם פליקס.
ב-20 במרץ היא עזבה את ברלין יחד עם אנדריאס באדר וזוג פעילים נוספים.
בליל ה-2 באפריל 1968 הארבעה הציתו שתי חנויות כלבו בפרנקפורט, ונעצרו שלושה ימים לאחר מכן.
באוקטובר 1968 הם נשפטו ל-3 שנות מאסר באשמת הצתה.
הם הגישו ערעור, ומשהערעור נדחה, גודרון אנסלין נמלטה יחד עם אנדריאס באדר ותורבאלד פרול ויחד הם הקימו את סיעת הצבא האדום.
ב-3 באפריל 1970 נעצר אנדריאס באדר, וגודרון אנסלין חברה לאולריקה מיינהוף, עיתונאית שמאלנית רדיקלית מוכרת שלימים הייתה חברה בסיעת הצבא האדום, ויחד הן סייעו לו להימלט מהכלא ב-14 במאי 1970, כשהן משאירות מאחוריהן אדם פצוע.
בהמשך, הייתה גודרון אנסלין מעורבת בחמש התקפות באמצעות פצצות של סיעת הצבא האדום והייתה אחראית להריגתם של ארבעה אנשים.
היא הייתה לאחת הנשים המבוקשות ביותר בגרמניה, עד שנעצרה ב-8 ביוני 1972.
פעילים נוספים בסיעת הצבא האדום ביצעו מספר ניסיונות כושלים לשחרר את גודרון אנסלין ושותפיה מהכלא, בין הניסיונות נכללה חטיפת טיסה 181 של לופטהאנזה בדרישה לחילופי שבויים.
בליל ה-18 באוקטובר 1977, מספר שעות לאחר ששוחרר המטוס של לופטהאנזה, נמצאו אנדריאס באדר, יאן-קארל ראספה וגודרון אנסלין מתים באגף השמור של כלא סטמהיים במה שנודע כ"ליל המוות".
גודרון אנסלין נמצאה כשהיא תלויה מהתקרה ושני האחרים מתו מיריית אקדח.
חברה נוספת בסיעת הצבא האדום, אירמגרד מלר, נמצאה גם היא באותו לילה עם ארבעה פצעי דקירה בחזה, אך שרדה את הפציעות והצהירה לאחר מכן שלא היה מדובר בהתאבדויות.